Зүүн үзэмчин хошуу

Зүүн үзэмчин хошуу — Хятад улс (БНХАУ)-ын Өвөр Монгол (ӨМӨЗО)-ы Шилийн гол аймгийн харъяат хошуу. 

Чин улсын үед монголчуудыг овог аймгаар нь хошуу болгон суулгахад үзэмчин ардын хоёр хошууны нэг болж ийм нэрээр тогтжээ.

Ар талаараа Монгол улстай 527.6 км зурвасаар хиллэж, бусад талаар Баруун Үзэмчин хошуу, Шилийн хот, Авга хошуу, өөртөө засах орныхоо Хянган аймаг, Тунляо, Улаанхад хоттой хаяа залгадаг. 47,554 км2 газар нутгийн 95%-ийг малын бэлчээрээр ашигладаг.

2010 оны тооллогын байдлаар 56.5 мянган оршин суугчтайгаас 72% (40.8 мянга) нь монгол үндэстэн, 49% нь малчин байна. 

 Засаг захиргааны хуваарь 
Засаг захиргааны хуваарь байнга өөрчлөгддөг. Одоогоор 6 балгас (镇—жэнь), 2 сум (苏木—суму) болно.

 Балгас () 
 Улиастай () — хошууны төв
 Ээжнуур ()
 Хатавч () Дуутнуур ()
 Баянхошуу  ()
 Мандахбулаг ()

 Сум ()
 Самай Хүрээтнуур ()

 Зам, тээвэр 
Монгол улсын Бичигт боомттой ам нийлсэн улсын хилийн Зүүн хатавч боомт Хатавч балгасны нутагт бий. Бусад чигт Улиастай балгаснаас засмал замаар Шилийн хот, Баруун үзэмчний Балгаргол балгас, Тунляогийн Хоолингол хот болон Хянган аймаг орж болно.

 Эх сурвалж 
www.xzqh.org 

 Гадаад холбоос 
 dwq.gov.cn — Зүүн үзэмчин хошууны засгийн явдлын сүлжээ

Ангилал:Өвөр Монголын хошуу
Ангилал:Шилийн гол